armvectores/hy_wikipedia_2023 huggingface dataset:
Մանկական թատրոնների թանգարան

Մանկական թատրոնների թանգարան (ռուս.՝ Музей детских театров), նախկին թանգարան Մոսկվայում, որը գործել է 1981-2003 թվականներին։ Ցուցանմուշները կապված էին ռուսական մանկական թատրոնների պատմության հետ։ 2008 թվականին բացվել է որպես Ա. Ա. Բախրուշինի անվան պետական կենտրոնական թատերական թանգարանի մանկական և տիկնիկային թատրոնների ֆոնդերի բաժին։


== Պատմություն ==
Մանկական թատրոնների թանգարանը բացվել է 1981 թվականին Խորհրդային Բանակի փողոց, շենք 12 հասցեով։ 2000-ական թվականների սկզբին թանգարանում հաշվվում էր ավելի քան 32 հազար պահպանման միավոր։ Ցուցադրությունը կապված էր ռուսաստանյան առաջատար թատերական գործիչների անունների հետ, այն արտացոլում էր Ռուսաստանի մանկական թատրոնների ողջ բազմազանությունը։
Թանգարանի ֆոնդերում եղել են թատերական-դեկորացիոն և դեկորատիվ-կիրառական արվեստի ստեղծագործություններ, թատերական տիկնիկներ, զգեստներ, պլակատներ, ազդագրեր։ Ցուցանմուշների շարքում առանձնացել են մանկական թատրոնին առնչվող մշակութային գործիչների` Ռոբերտ Ֆալկի, Միխայիլ Չեխովի, Սամուիլ Մարշակի, Նատալյա Սացի, Սերգեյ Օբրազցովի, Վալենտինա Ստերանտովայի և այլոց հիշատակային իրերն ու արխիվները։ Առանձնակի արժեք է ներկայացրել 1910-1930-ական թվականների թատերական տիկնիկների հավաքածուն, որի մեջ մտել են մոսկովյան նկարիչ Եֆիմովների խամաճիկները, ստվերային և մատնային տիկնիկները, ինչպես նաև Եվգենի Դեմենիի ղեկավարած պետերբուրգյան թատրոնի խամաճիկ տիկնիկները։ Հավաքածուում եղել են նյութեր, որոնք նվիրված էին Գուլագ համակարգի մանկական թատրոնների գործունեությանը. էսքիզներ, ուրվանկարներ, տիկնիկներ, նամակներ, հուշագրություններ։
2003 թվականին Մանկական թատրոնների թանգարանը փակվել է, իսկ նրա ցուցանմուշները հանձնվել են Ա. Ա. Բախրուշինի անվան պետական կենտրոնական թատերական թանգարանին։ 2008 թվականին ստացված նյութերի հիման վրա բացվել է այդ թանգարանի մանկական և տիկնիկային թատրոնների ֆոնդերի բաժինը։ Բաժնի ֆոնդը բաղկացած է հինգ հավաքածուներից. 

դեկորացիոն-կերպարվեստային նյութեր,
նյութաիրային,
ֆոտո-, կինո-, ֆոնոփաստաթղթեր,
գրավոր աղբյուրներ,
ազդագրերի և ծրագրեր։


== Ծանոթագրություններ ==
Վեսթբյու

Վեսթբյու (նորվ.՝ Vestby), կոմունա Նորվեգիայի Ակերսհուս ֆյուլքեյում։ Կոմունայի վարչական կենտրոնը Վեսթբյու քաղաքն է։ Պաշտոնական լեզուն բուկմոլն է։ Զբաղեցնում է 134 կմ² տարածք։
Վեսթբյու կոմունան կազմավորվել է 1838 թվականի հունվարի 1-ին։ Անվան սկզբնամասը՝ «vestr», նշանակում է «արևմուտք», «býr» նշանակում է «ֆերմա»։
Կոմունայի տարածքում հայտնաբերվել են բազմաթիվ բրոնզեդարյան գտածոներ, հիմնականում կենցաղային ապահովման իրեր, ինչը փաստում է, որ այստեղ զարգացած է եղել մարդկային հասարակարգը։ 1840-ական թվականներին այստեղի բնակչության մի զգալի մասը տեղափոխվում է ԱՄՆ և հիմնում համանուն քաղաքը, որտեղ մինչ օրս բնակչությնա մեծ մասը նորվեգացիներ են։
Վեսթբյու կոմունան հայտնի է փայտի արդյունաբերությամբ։ Հին ժամանակներից այստեղի նավահանգիստները կապված են եղել միջազգային նավագնացության երթուղիներին։ 17-րդ դարի հոլանդացի քարտեզագիրների քարտեզներում հատուկ նշված է Վեսթբյուն որպես կարևորագույն նավահանգիստ։


== Վեսթբյուի զինանշանը ==
Վեսթբյու կոմունայի զինանշանը հաստատվել է 1982 թվականի հունիսի 18-ին և իրենից ներկայացնում է կարմիր գույնի վահան, ներքևի մասը սուր, որի վրա պատկերված է դեղին գույնի երեք հավասարաթև խաչ։ Երեք խաչերը խորհրդանշում են կոմունայի տարածքում գտնվող երեք քրիստոնեական համայնքները՝ Վեսթբի, Քարդեր և Սոներ։


== Բնակչություն ==
Համաձայն 2007 թվականի մարդահամարի տվյալների՝ Վեսթբյու կոմունայում բնակվում է 14252 մարդ։ Կոմունայի բնակչության քանակը վերջին 60 տարում աճ է գրանցել։


== Ծնունդով Վեսթբյուից հայտնի անձինք ==
Օլա Աբրամսոն (1883–1980), արվեստագետ
Էրիկ Բոդոմ (1829–1879), նկարիչ
Գասպար Վեսել (1745–1818), մաթեմատիկոս
Ջոն Հերման Վեսսել] (1742–1785), գրող


== Պատկերասրահ ==

		
		
		


== Աղբյուրներ ==
Store norske leksikon. (նորվեգերեն)


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: Archived 2011-07-09 at the Wayback Machine. (նորվեգերեն)


== Ծանոթագրություններ ==
Արջուտ (սելավ)

Անվան այլ կիրառումների համար տե՛ս՝ Արջուտ (այլ կիրառումներ)Արջուտ, սելավ (ժամանակավոր ջրհոսք) Դեբեդի ավազանում։ Ձախ կողմից թափվում է Փամբակի մեջ։ Երկարությունը մոտ՝ 6 կմ։


== Ծանոթագրություններ ==
Վարդաշատի պատմության և մշակույթի անշարժ հուշարձանների ցանկ (Արարատի մարզ)

Անվան այլ կիրառումների համար տե՛ս՝ Վարդաշատի պատմության և մշակույթի անշարժ հուշարձանների ցանկ (այլ կիրառումներ)Այս հոդվածը ներկայացնում է Արարատի մարզի Վարդաշատ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 10 հուշարձան (1 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Միրոլյուբովկա (գյուղ, Կրասնոարմեյսկի շրջան)

Անվան այլ կիրառումների համար տե՛ս՝ ՄիրոլյուբովկաՄիրոլյուբովկա (ուկրաիներեն՝ Миролюбівка), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Միրոլյուբովկա գյուղում բնակվում էր 597 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քրիստափոր Կոլումբոս (այլ կիրառումներ)

Քրիստափոր Կոլումբոս կարող է վերաբերվել.

Քրիստափոր Կոլումբոս (1451-1506), իտալացի ծովագնաց, գաղութատեր և հետազոտող։ Նրա ճամփորդությունները Ատլանտյան օվկիանոսով բացեցին եվրոպացիների համար մի նոր աշխարհ՝ Ամերիկան։
«Քրիստափոր Կոլումբոս», հուշարձան (Բուենոս Այրես), նվիրված իտալացի ծովագնաց Քրիստափոր Կոլումբոսին։
«Քրիստափոր Կոլումբոս», ճապոնական անիմե-սերիալ, 1992։
Շեյխալան

Շեյխալան, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում էր Մուշ քաղաքից 16-17 կմ հյուսիս-արևմուտք, Արածանիի ձախ ափին, Մուշ-Զիարեք ճանապարհի վրա։


== Պատմություն ==
Եղել է հայաբնակ նշանավոր գյուղ։ Գյուղը թուրքերի կողմից ավերվել է 1915 թվականի Մեծ եղեռնի ժամանակ։


== Բնակչություն ==
1880 թվականին ուներ 180 տուն՝ 1500 հայ բնակչով։ XX դարի սկզբին ուներ 80 տուն հայ բնակիչ։


== Տնտեսություն ==
Բնակչության հիմնական զբաղմունքը երկրագործություն և արհեստներն էին։ Արհեստներից տարածված էր կավագործությունը։ Զբաղվում էին նաև անասնապահությամբ։


== Պատմամշակութային կառույցներ ==
Շեյխալան ուներ եկեղեցի։ Գյուղի տարածքում կար հին բերդի ավերակներ։


== Կրթություն ==
Գյուղում գործում էր վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Վեռնոլե

Վեռնոլե  (իտալերեն՝ Vernole), կոմունա Իտալիայում։ Գտնվում է Ապուլիա մարզում՝ Լեչե գավառում։ 
Բնակչությունը կազմում է 7574 մարդ, բնակչության խտությունը կազմում է 126 մարդ/կմ²։ Զբաղեցնում է 60 կմ² մակերես։ Փոստային ինդեքս՝ 71029, հեռախոսային կոդ՝ +39 00832։
Կոմունայի հովանավորներն են Սրբեր Աննան և Հովակիմը։ Տոնը նշվում է հուլիսի 26-ին։


== Ժողովրդագրություն ==
Բնակչության աճ։


== Կապի տվյալներ ==
Հեռախոս։ 0832 899111
Էլեկտրոնային փոստ։ info@comune.vernole.le.it
Պաշտոնական կայք՝ http://www.comunedivernole.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
(1125) Չինաստան

(1125) Չինաստան (անգլ.՝ China), աստերոիդ աստերոիդների հիմնական գոտում։ Հայտնաբերվել է 1957 թվականի հոկտեմբերի 30-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 3,125942 ա. մ., առավելագույնը մոտենում է 2,4443 ա. մ. հեռավորության վրա և հեռանում 3,8076 ա. մ.։ Արեգակի շուրջ մեկ ամբողջական պտույտ է կատարում 2018,69 երկրային օրվա ընթացքում, իր ուղեծրով շարժվելով միջինում 0,178333 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,04° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1125) Չինաստան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սուրբ Աստվածածին եկեղեցի (Նիկոսիա)

Անվան այլ կիրառումների համար տե՛ս՝ Սուրբ Աստվածածին եկեղեցի (այլ կիրառումներ)Սուրբ Աստվածածին եկեղեցի, հայ առաքելական եկեղեցի Նիկոսիայի Ստրովոլոսի համայնքում՝ Կիպրոսի հայկական թեմի և «Նարեկ» հայկական վարժարանի հարևանությամբ։


== Պատմություն ==
Կիպրոսի թեմի շենքը կառուցվել է 1983-1984 թթ. ճարտարապետներ Լակովոս և Անդրեաս Ֆիլիպուների կողմից։ Բացման արարողությունը տեղի է ունեցել 1984 թվականի մարտի 4-ին Կիլիկիայի Գարեգին 2-րդ կաթողիկոսի կողմից։
Սուրբ Աստվածածին եկեղեցու հիմնարկեքի արարողությունը տեղի է ունեցել 1976 թվականի սեպտեմբերի 25-ին արքեպիսկոպոս Մակարիոս III և արքեպիսկոպոս Ներսես Փախդիկյանի կողմից։ Եկեղեցու օծման հանդիսավոր արարողությունը կատարվել է 1981 թվականի նոյեմբերի 22-ին Կիլիկիայի կաթողիկոս Խորեն I և Կիլիկիայի համակից կաթողիկոս Գարեգին II-ի կողմից։
Սուրբ Աստվածածին եկեղեցին Կիպրոսի միակ եկեղեցին է., որ կառուցվել է հայկական ճարտարապետական ոճով՝ ութանկյուն գմբեթով։
Եկեղեցու հոգևոր հովիվն է Տեր Մոմիկ Հաբեշյանը։
Եկեղեցում մուտքի վերևում կա մարմարե մակագրություն.


== Նարեկ վարժարան ==


== Տես նաև ==
Նարեկ հայկական վարժարան (Նիկոսիա)
Սուրբ Աստվածածին եկեղեցու կողքին գտնվում է «Նարեկ» հայկական դպրոցը։ 1972 թվականից դպրոցն իր անունը կրում է ի պատիվ մեծ հայ փիլիսոփա և աստվածաբան Գրիգոր Նարեկացու։ Դպրոցի շենքը կառուցվել է 1971-1972 թթ.։


== Ծանոթագրություններ ==


== Արտաքին հղումներ ==
The Armenians of Cyprus (booklet)
The Armenians of Cyprus
Ջեմ շրջան (Այդահո)

Ջեմ շրջան (անգլ.՝ Gem County), ԱՄՆ Այդահո նահանգի 44 վարչական միավորներից մեկը։ Ընդհանուր տարածությունը 1.458 կմ² է, բնակչությունը՝ 15.181 մարդ (2010 թ. տվյալներով)։ Շրջկենտրոնն է Էմմետ բնակավայրը։ Կազմավորվել է 1915 թ.։
GameSpy

GameSpy Industries, Inc. ավելի հայտնի է որպես GameSpy, IGN Entertainment-ի ստորաբաժանումը, որը շահագործում էր խաղային կայքերի ցանցը և ծառայություններ մատուցում առցանց խաղերի ծառայությունների համար։ Ընկերության պատմությունը սկսվել է 1996 թվականին Quake խաղի սերվերի որոնման ծրագրի թողարկմամբ, որը կոչվում է QSpy: Կառավարվել է News Corporation-ի կողմից 2005 թվականից մինչև 2012 թվականը, որը 2005 թվականի սեպտեմբերի 8-ին գնել է IGN-ի 92,3% բաժնետոմսերը 650 միլիոն դոլարով և կենտրոնակայանը գտնվում է Կոստա Մեսա քաղաքում, Կալիֆորնիա։ 2012 թվականին կառավարումն անցավ Glu Mobile-ին, որին IGN-ն ամբողջությամբ վաճառեց այս ուղղությունը՝ կենտրոնանալու իր երկու հիմնական նախագծերի առաջխաղացման վրա՝ IGN և AskMen: Ուշադրության այս փոփոխությունը, ամենայն հավանականությամբ, պայմանավորված է նրանով, որ IGN-ը ձեռք է բերվել Զիֆ Դևիսի կողմից GameSpy-ի վաճառքից կարճ ժամանակ առաջ։


== Ընկերության պատմությունը ==
1996 թ.-ին թողարկվեց Quake-ը` առաջին եռաչափ հրաձիգը` զարգացած բազմախաղացող խաղային համակարգով ինտերնետի միջոցով։ Նույն տարում Ջեք Մեթյուզը, Թիմ Քուկը և Ջո Փաուելը հիմնեցին SpySoftware-ը և ստեղծեցին QSpy ծրագիրը՝ հեշտացնելու Quake ինտերնետ սերվերները գտնելը։ Շուտով այս ծրագիրը բարելավվեց. այն սկսեց աջակցել այլ խաղերին, բացի Quake-ից և վերանվանվեց GameSpy: 1997 թվականին կորպորատիվ ստրատեգ Մարկ Սուրֆասը լիցենզավորել է Spy Software-ի GameSpy եռաչափ ծրագիրը և ստեղծել GameSpy Industries-ը։ 1999 թվականին GameSpy-ը ֆինանսական աջակցություն ստացավ ձեռնարկատեր Դեյվիդ Բերկուսի կողմից։ Ընկերությունը թողարկեց նաև MP3Spy.com (հետագայում վերանվանվեց RadioSpy.com) ծրագիր, որն օգնում է մարդկանց որոնել առցանց ռադիոալիքներ, ինչպիսին է Nullsoft-ի SHOUTcast-ը։ Այն ստանում է 3 միլիոն դոլար լրացուցիչ ֆինանսավորում Yucaipa Companies-ից ներդրումային խումբ՝ հոլիվուդյան գործակալ Մայքլ Օվիցի և Հարավային Կալիֆորնիայի միլիարդատեր սուպերմարկետների ցանցի սեփականատեր Ռոնալդ Բերկլը։


== Ծանոթագրություններ ==
Ալեքսեյ Պոչտեննի

Ալեքսեյ Պոչտեննի (ռուս.՝ Почтенный, Алексей Петрович, 1895, Խարկով, Ռուսական կայսրություն - փետրվարի 23, 1942(1942-02-23), Լենինգրադ, ՌԽՖՍՀ, ԽՍՀՄ), ռուս և խորհրդային գեղանկարիչ և գծանկարիչ, Լենինգրադի նկարիչների միության հիմնադիր անդամ, բնանկարային գեղանկարչության լենինգրադյան դպրոցի ներկայացուցիչ։


== Կենսագրություն ==
Ալեքսեյ Պոչտեննին ծնվել է 1895 թվականին, Խարկովում` կոշկակարի ընտանիքում։ Ռեալական դպրոցում սովորելիս նա հաճախել է Սանկտ Պետերբուրգի գեղարվեստի ակադեմիայի շրջանավարտ Ե. Ագաֆոնովի մասնավոր գեղարվեստական ստուդիա։ Եղել է Առաջին համաշխարհային պատերազմի մասնակից, ծառայել է հրետանիում. Իր խիզախության համար պարգևատրվել է Գեորգիևյան խաչ շքանշանի բոլոր չորս աստիճաններով։ 1922 թվականին մեկնել է Պետրոգրադ և ընդունվել է Վխուտեմաս։ Գեղանկարչություն է պարապել Ալեքսեյ Կարևի արվեստանոցում։ 1926 թվականին ավարտել է ինստիտուտը, ներկայացրել է իր դիպոմային աշխատանքը` «Լվացարարուհին» նկարը և «1925 թվական. Բողոք Բոգինսկու սպանության դեմ» էսքիզը։ 
1928-1932 թվականներին եղել է «Նկարիչների շրջան» միության ցուցադրվող անդամ։ Նկարել է բնանկարներ, նատյուրմորտներ, ժանրային և պատմահեղափոխական կոմպոզիցիաներ, զբաղվել է հաստոցային և մոնումենտալ գեղանկարչությամբ, գրաֆիկայի, ձևավորման աշխատանքներով և ինտերիերի նախագծմամբ։ 1932 թվականին նա դարձել է Լենինգրադի խորհրդային նկարիչների միության հիմնադիր անդամներից մեկը։ 1930-ականների վերջին Լենինգրադի կապի աշխատողների մշակույթի պալատի գլխավոր հանդիսասրահի համար նա հեղափոխական-պատմական թեմայով չորս պաննո է ստեղծել։ Դրանք են «1905 թվական. Արյունոտ կիրակի», «Լենինի ելույթը զրահապատ մեքենայից Ֆինլանդիայի կայարանում», «Սմոլնի. Հոկտեմբերյան խարույկներ», «Ձմռան փոթորիկ» աշխատանքները։
Հայրենական մեծ պատերազմի սկսվեուց հետո Ա. Պոչտեննին մնացել է Լենինգրադում։ Փետրվարի սկզբին նրան Լենինգրադից դուրս են բերել ծայրահեղ ծանր վիճակում։ Նա մահացել է 1942 թվականի փետրվարի 23-ին։
Ա. Պոչտեննու ստեղծագործությունները պահվում են Ռուսական պետական թանգարանում, Ռուսաստանի և այլ երկրների թանգարաններում ու մասնավոր հավաքածուներում։


== Ծանոթագրություններ ==


== Աղբյուրներ ==
Подвиг века (1941—1945). Составитель Н. Паперная. Л., 1969. С. 376.
Связь времён. 1932—1997. Художники — члены Санкт — Петербургского Союза художников России. Каталог выставки. — Санкт — Петербург: ЦВЗ «Манеж», 1997. — с.296.
Иванов С. В. Неизвестный соцреализм. Ленинградская школа. — Санкт-Петербург: НП-Принт, 2007. — с.1381, 405. ISBN 5-901724-21-6, ISBN 978-5-901724-21-7.
Объединение «Круг художников». 1926—1932//Сост. О. Шихирева. Каталог. ГРМ. СПб, 2007. С. 179.
Юбилейный Справочник выпускников Санкт-Петербургского академического института живописи, скульптуры и архитектуры имени И. Е. Репина Российской Академии художеств. 1915—2005. — Санкт Петербург: «Первоцвет», 2007. — с.27.
Страницы памяти. Справочно-мемориальный сборник. Художники Ленинградского Союза советских художников, погибшие в годы Великой Отечественной войны и в блокаду Ленинграда. СПб, 2010. С. 199—201.
Վեսյոլի Կուտ (գյուղ, Բերեզնեգովատոեի շրջան)

Անվան այլ կիրառումների համար տե՛ս՝ Վեսյոլի ԿուտՎեսյոլի Կուտ (ուկրաիներեն՝ Веселий Кут), գյուղ Ուկրաինայի Նիկոլաևի մարզի Բերեզնեգովատոեի շրջանում։ Հիմնադրվել է 1795 թվականին։
2001 թվականի տվյալներով Վեսյոլի Կուտ գյուղում բնակվում էր 150 մարդ։ Բնակավայրը զբաղեցնում է 0,319 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սերովո (գյուղ, Նիժնեգորսկի շրջան)

Սերովո (ուկրաիներեն՝ Сєрове, Ղրիմի թաթարերեն՝ Küçük Eşkene), գյուղ Ուկրաինայի Ղրիմի Ինքնավար Հանրապետության Նիժնեգորսկի շրջանում։ Բնակավայրը նախկինում նաև անվանվել է Էշկենե։
2001 թվականի տվյալներով Սերովո գյուղում բնակվում էր 119 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էքիջալար

Էքիջալար, լեռնագագաթ Փոքր Կովկաս լեռնահամակարգում՝ Վարդենիսի լեռնաշղթայում։ Գտնվում է Արգիճի գետի վերին հոսանքի շրջանում։ Բարձրությունը 2800 մ։


== Ծանոթագրություններ ==
Էսլի Ջենիս

Էսլի Ջենիս (անգլ.՝ Elsie Janis, ծննդյամբ Էսլի Բիրբաուեր (անգլ.՝ Elsie Bierbower մարտի 16, 1889(1889-03-16), Կոլումբուս - փետրվարի 26, 1956(1956-02-26), Բևերլի Հիլզ, ԱՄՆ), ամերիկացի երգչուհի, դերասանուհի և սցենարիստ։


== Կենսագրություն ==
Ծնվել է Օհայոում, որտեղ արդեն երկու տարեկանում առաջին անգամ բեմ է բարձրացել։ Տասնմեկ տարեկանում արդեն կանոնավոր կերպով խաղացել է վոդևիլներում, իսկ մեծանալով վերցրել է Էլսի Ջենիս կեղծանունը։ 1906 թվականին կայացել է նրա դերասանական առաջնաելույթը Բրոդվեյում, որտեղ նա շուտով ձեռք է բերել նկատելի հաջողություններ՝ ռևյուներին և մյուզիքլներին մասնակցությամբ։ Բացի նյույորքյան բեմից, Ջենիսը նաև խաղացել է Լոնդոնում, որտեղ տեղական քննադատների գովասանքին է արժանացել։ 1915 թվականին Ջենիսը կարիերան շարունակել է Հոլիվուդում, որտեղ նա իրեն ներկայացրել է ոչ միայն որպես դերասանուհի, այլ նաև որպես սցենարիստ։ Առաջին համաշխարհային պատերազմի տարիներին ակտիվ դիրք է զբաղեցրել, օգնել է ամերիկական և բրիտանական բանակներին։ Նա շատ հյուրախաղերով է հանդես եկել զորքերի համար՝ ելույթ ունենալով թիկունքում և առաջնագծում, ինչպես նաև զբաղվել է ռազմական պարտատոմսերի  իրացմամբ։
Բացի դերասանակն կարիերայից, Ջենիսը հայտնի է եղել որպես մի շարք հայտնի երգերի կատարող և հեղինակ, ներառյալ՝ «Any Time’s the Time to Fall in Love», «I’m True to the Navy Now», «Live and Love Today», «Molly-O-Mine», «From the Valley», «Your Eyes», «Some Sort of Somebody», «Oh, Give Me Time for Tenderness» և «A Little Love»։ 1930-ական թվականների սկզբին էկրանին են բարձրացել Ջենիսի սցենարով վերջին երեք ֆիլմերը՝ «Մադամ Սատանա» (1930), «Հասնել մինչև լուսին» (1930) և «Հնդկուհու ամուսինը» (1931)։ Ջենիսը դերասանական կարիերան շարունակել է մինչև 1940-ական թվականների սկիզբը, Բրոդվեյում մի շարք դերերից և «Կանայք պատերազմում» (1940) տեսարանում հայտնվելուց հետո նա հեռացել է բեմից և էկրանից։
1932 թվականին Էլսի Ջենիսը ամուսնացել է Հիլբերտ Ուիլսոնի հետ, որի հետ երկար տարիներ ապրել է Սլիպի-Հոլլոում՝ Նյու Յորք նահանգում։ Իր կյանքի վերջին տարիները անց է կացրել Կալիֆոռնիայում՝ Բևեռլի Հիլզում, որտեղ 1956 թվականի փետրվարին մահացել է՝ 66 տարեկանում։ Էսլի Ջենիսը թաղվել է Գլենդելում՝ Ֆորեստ Լաուն գերեզմանատանը, իսկ նրա մահից չորս տարի անց Հոլիվուդյան փառքի ծառուղիում նրա անունով աստղ են դրել՝ ԱՄՆ-ի կինոարտադրության մեջ նրա ունեցած ներդրման համար։


== Ծանոթագրություն ==


== Արտաքին հղումներ ==
Элси Дженис (անգլ.) Internet Movie Database կայքում
Աստերոիդների ցանկ (50401-50500)

Աստերոիդների ցանկ (50301-50400)  • Աստերոիդների ցանկ  • Աստերոիդների ցանկ (50501-50600)
 Աստերոիդների ցանկ (50301-50400)  • Աստերոիդների ցանկ  • Աստերոիդների ցանկ (50501-50600)


== Աղբյուր ==
«Discovery Circumstances: Numbered Minor Planets (50001)-(55000)»։ www.minorplanetcenter.net
Քարոզգիրք (4637, Գրիգոր Տաթևացի)

Գրիգոր Տաթևացի, Քարոզգիրք (4637), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4637 թվի տակ։ Ձեռագիրը գրվել է 1699 թվականին։ Գրված է թղթի վրա, որը ունի 28x21 չափս։ Ձեռագիրը կազմված է 365 թերթից։ Գրված է երկսյուն, նոտրգրով։ Ունի կիսախորան և լուսանցազարդ մանրանկարներ։ Կազմը` կաշեպատ տախտակ դրոշմազարդ։ Հիշատակարաններ գրչի՝ 57ա, հետագայի՝ 3ա, 5բ, 63ա, 66բ, և այլուր (18-րդ դար, վրացերեն), կնիք՝ 4ա, 57բ (Տէր Միքայէլ), 4ա (Տէր Նիկողայոս [ենթադրաբար])։


== Բովանդակություն ==
Ներսես Լամբրոնացւոյ Մեկնութիւն Հայր մեր-ին։


== Ծանոթագրություններ ==
1Password

1Password, ծրագիր նախատեսված է գաղտնաբառերի պահպանման համար, և աշխատում է macOS, Windows, iOS և Android օպերացիոն համակարգերում, մշակվել է AgileBits Inc-ի կողմից։ Տրամադրում է հնարավորություն պահպանել տարատեսակ գաղտնաբառեր, բանկային քարտերի տվյալներ, ծրագրային ապահովումների համար նախատեսված լիցենզիաներ և այլ գաղտնի տեղեկություն, որոնք պահպանվում են գաղտնաբառերի վիրտուալ պահոցում, և դրանք արգելափակված են PBKDF2 ստանդարտով։ Տվյալները կոդավորվում են AES 256 GCM ալգորիթմով։


== Գաղտնաբառերի բազայի համաժամացում ==
1Password-ը ունակ է պահպանել գաղտնաբառերը լոկալ սարքում և երբեք դրանք չհամաժամեցնել հեռակա սերվերների հետ։
Բազան տարբեր սարքերի միջև կարելի է համաժամեցնել շնորհիվ․ 

1password-ի «ամպով»
Apple iCloud
Wi-Fi
Dropbox:


== Ծանոթագրություններ ==


== Գրականություն ==
McNulty, S., 2011, ISBN 9780132906661։


== Հղղումներ ==
https://1password.com/ 1Password. պաշտոնական կայք
1Password Թվիթթերում
5 հայտնի գաղտանբառերի մենեջերների ակնարկ
Վոլգյան Բուլղարիա

Կամա-վոլգյան Բուլղարիա, Միջին Պովոլժիեի և Մերձկամայան ժողովուրդների առաջին պետական միավորումը։ Կազմավորվել է 10-րդ դարում՝ ուգրո-ֆիննական ցեղերի մասնակցությամբ։


== Պատմություն ==
Տակավին՝ 7-րդ դարում Դոնի և Կուբանի միջև ստեղծվել էր Մեծ Բուլաղարիա պետությունը, որի քայքայումից հետո նրա թյուրքալեզու բնակիչները՝ բուլղարները, զանգվածաբար տեղափոխվել են Միջին Պովոլժիե և վճռական դեր խաղացել Կամա-վոլգյան Բուլղարիայի ձևավորման մեջ։ 920-ական թվականներին Բուլղար քաղաքի խան Ալմասը միավորել է բուլղարական ցեղերին։
Խազարների ու ներքին թշնամիների դեմ մղած պայքարում նա հենվել է արաբների վրա։ 922 թվականին խալիֆա Սուքթադիրը (908-932) պատգամավորություն է ուղարկել Ալմասի մոտ՝ իսլամ ընդունելու և անվանապես խալիֆային ենթարկվելու առթիվ։
Պատգամավորության մեջ եղած արաբ մատենագիր Իբն-Ֆադլանը նկարագրում է բուլղարների կենցաղը, գրում, որ նրանք ապրում էին վրաններում, իսկ թագավորի ընդարձակ վրանի մեծ մասը պատած էր հայկական գորգերով։ 10-րդ դարի հայերի և Կամա-վոլգյան Բուլղարիայի միջև կային առևտրական կապեր, որոնք ավելի են ծավալվել արաբական խալիֆայության հետ հիշյալ պայմանագրի կնքումից հետո։
Կամա-վոլգյան Բուլղարիան գտնվելով Արևելյան Եվրոպան Արևելքի հետ կապող առևտրական ուղիների վրա, 10-րդ դարում աշխույժ ամուր առևտրական կապերի մեջ էր խալիֆայության հետ՝ Բյուզանդիայի և Ռուսիայի հետ։ Բուլղար քաղաքում առաջացել է հայկական գաղութ։ Կամա-վոլգյան Բուլղարիայում եղել են նաե հայ զինվորականներ։
1241 թվականին Կամա-վոլգյան Բուլղարիան նվաճել են մոնղոլ-թաթարները և կազմել Ոսկե Հորդայի մասերից մեկը՝ պահպանելով որոշ ինքնավարություն։ 13-րդ դարի երկրորդ կեսից Կամա-վոլգյան Բուլղարիայի քաղաքները կրկին դարձել են առևտրի ու արհեստագործության խոշոր կենտրոններ, որտեղ մեծ դեր են կատարել նաև ռուս և հայ արհեստավորները, առևտրականները (հատկապես Բուլղարում և Կամա-վոլգյան Բուլղարիայի հյուսիսային կենտրոն Կազանում)։
1430-ական թվականներին Կամա-վոլգյան Բուլղարիայի մեծ մասը նվաճել են ռուս իշխանները։ Ինքնուրույն է մնացել միայն Կազան քաղաքը, որը դարձել է խանության կենտրոն։


== Գրականություն ==
Смирнов А․ П․, Волжские бул– гары, М․, 1951․


== Արտաքին հղումներ ==

Բոլգար. կանաչ այլընտրանք
Բուլղարիայի պետական պատմա-ճարտարապետական թանգարան
Կամա-վոլգյան ԲուլղարիաArchived 2012-01-19 at the Wayback Machine.
Պ.Վ. Գալուբովսկի Բուլղարներ և խաղաններ, ռուսների արևելյան հարևաններ
Ибн-Фадлан. Կամա-վոլգյան Բուլղարիայի պատմություն
Кучкин В. А. Բուլղարների ստեղծած պետությունը Վոլգա գետի ափին Archived 2007-09-26 at the Wayback Machine.
Статья о Վոլգյան Բուլղարիայի մասին Կազանի պետական համալսարանի էջում
Խիտցի (գյուղ, Շեկովի գյուղական խորհուրդ)

Անվան այլ կիրառումների համար տե՛ս՝ ԽիտցիԽիտցի (ուկրաիներեն՝ Хитці), գյուղ Ուկրաինայի Պոլտավայի մարզի Լուբնիի շրջանում։
2001 թվականի տվյալներով Խիտցի գյուղում բնակվում էր 275 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոնտեսեգալե

Մոնտեսեգալե (իտալերեն՝ Montesegale), կոմունա Իտալիայի Լոմբարդիա մարզի Պավիա գավառում։
Բնակչությունը կազմում է 325 մարդ։ Խտությունը կազմում է 22 մարդ/կմ²։ Տարածքը 15 կմ² է։ Փոստային ինդեքս՝ 27040։ Հեռախոսային կոդ՝ 0383։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0383 99030
Էլեկտրոնային փոստ՝ montesegale@libero.it
Պաշտոնական կայք՝ http://www.comune.montesegale.pv.it/


== Արտաքին հղումներ ==
Վիճակագրության ազգային ինստիտուտ (իտալ.)
Վիճակագրության ազգային ինստիտեւտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Բուրլուկ (գետ)

Բուրլուկ (ռուս.՝ Бурлук), գետ Ռուսաստանում, հոսում Վոլգոգրադի մարզում։ Գետաբերանը տեղակայված է Մեդվեդցի գետի 262 կմ հեռավորության վրա։ Գետի երկարությունը 72 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվոնի ավազանային շրջանին, գետի ջրատնտեսային տեղամասը՝ Մեդվեդիցա գետն է, գետի ենթաավազանը Խոպյոր և Հյուսիսային Դոնցա գետերն են։ Գետավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  05010300312107000008939
Հիդրոլոգիական ուսումնասիրությունների կոդը - 107000893
Ավազանի կոդը - 05.01.03.003
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վայանո Կրեմասկո

Վայանո Կրեմասկո (իտալերեն՝  Vaiano Cremasco), կոմունա Իտալիայում, Լոմբարդիա մարզի Կրեմոնա գավառում։ Բնակչությունը հասնում է 589 մարդու, 2008 թվականի մարդահամարի տվյալների համաձայն։ Տարածքը կազմում է 6կմ²։Հեռախոսային կոդն Է 0373, իսկ փոստային ինդեքսը 26010։


== Արտաքին հղումներ ==
http://www.comunevaianocremasco.it Archived 2006-08-26 at the Wayback Machine.


== Ծանոթագրություններ ==
884

884 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 884 թվականն է, 
IX դարի 84-րդ տարին։


== Դեպքեր ==


== Ծնունդներ ==


== Մահեր ==
Ճալիսուբանի (Քեմերտի թեմ)

Ճալիսուբանի (վրաց.՝ ჭალისუბანი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 960 մետր բարձրության վրա։ Շրջկենտրոն Գորիից հեռու է 3 կմ։


== Ծանոթագրություններ ==
Իմենի Ցյուրուպի

Իմենի Ցյուրուպի (ռուս.՝ Имени Цюрупы), քաղաքատիպ ավան Ռուսաստանի, Մոսկվայի մարզի Վոսկրեսենսկի շրջանի կազմում։
Բնակչությունը 2010 թվականին գրանցված տվյալներով կազմում էր 4156 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շանսոնետ

Շանսոնետ (ֆր.՝ chansonnette), զվարթ, հաճախ թեթևամիտ բովանդակությամբ ոչ մեծ շանսոն երգ։ Կատարումն ուղեկցվում է հարուստ ժեստիկուլյացիայով, երբեմն՝ պարային շարժումներով։ Բառը կարող է նկարագրել նաև այդպիսի երգեր կատարող երգչուհուն (Ֆրանսիական, կաբարեներում և այլուր)։
Ռոզալին Սանչես

Ռոզալին Սանչես (իսպ.՝ Roselyn Sánchez, ապրիլի 2, 1973(1973-04-02), Սան Խուան, ԱՄՆ), պուերտոռիկացի երգչուհի, մոդել, դերասանուհի, սցենարիստ և պրոդյուսեր։


== Վաղ կյանք ==
Ռոզալին Սանչեսը ծնվել է Պուերտո Ռիկոյում՝ Սան Խուանում։ Նրա հայրը եղել է մարքեթինգի մասնագետ, մայրը՝ տնային տնտեսուհի։ Ռոզալինը դաստիարակվել է երեք ավագ եղբայրների հետ։ Դպրոցից հետո Ռոզալինը ընդունվել է Պուետրո Ռիկոյի համալսարան՝ մարքեթինգի բաժին, բայց երեք տարի անց թողել է կրթությունը և սկսել զբաղվել երգով և պարով։


== Կարիերա ==
1990-ական թվականների սկզբին Սանչեսը մասնակցում է Que Vacilon էստրդային կատակերգությունում, որն ունեցել է մեծ հաջողություն Պուետրո Ռիկոյում։ Այնուհետև նա մեկնում է Նյու Յորք և 1992 թվականին առաջին անգամ հայտնվում է ֆիլմում՝ կատարելով էպիզոդիկ դեր «Կապիտան Ռոն» ֆիլմում, որում նկարահանվել է նաև Կուրտ Ռասելի մասնակցությամբ։ 1993 թվականին Ռոզալինը նվաճում է Miss Puerto Rico Petite տիտղոսը, իսկ մեկ տարի անց՝ Miss America Petite։
Իբրև դերասանուհի՝ Սանչեսն սկսում է իր կարիերան «Ինչպես է պտտվում աշխարհը» ցերեկային օպերայում (1996-1997), այնուհետև նկարահանվում է «Լոս Անջելեսի Փառք» սինդիկացիոն սերիալում, իսկ մեծ էկրանին հայտնվել է 1999 թվականին «Կողոպուտ» ֆիլմում՝ Ջոյմ Ֆոքսի հետ։ Նաև 1999 թվականին նա ստացել է իր առաջին պարբերական դերն ազգային հեռուստատեսությունում՝ կարճ ժամանակ ցուցադրված «Ռայան Կոլֆիլդ։ Առաջին տարի» սերիալում։
Սանչեսի կարիերայում շրջադարձային դեր դարձել է 2001 թվականին նկարահանված «Պիկ ժամ 2» կատակերգական ֆիլմը, որի շնորհիվ նա ստանում է գլխավոր դերեր «Ծովային արկածներ», «Բազա Կլեիտոն», «Էդիսոն» ֆիլմերում։
2005 թվականին «Ամարիլիս» ֆիլմում նա հանդես է եկել որպես սցենարի հեղինակ և գլխավոր դերակատար։ Սանչեսը հայտնի է նաև որպես երգչուհի։ 2003 թվականին թողարկվում է նրա «Borinqueña» երաժշտական ալբոմը՝ կազմված լատինաամերիկյան ժանրի տասներկու կոմպոզիցիաներից։
2005-2009 թվականներին Սանչեսը մարմնավորել է ՀԴԲ-ի հատուկ հետախույզ Էլեն Դելգադոյին «Առանց հետքի» սերիալում։ Մեծ էկրանին նա հաջողություն է գտնում «Խաղի պլանը» (2007) և «Քաջության օրենք» (2012) ֆիլմերի շնորհիվ։ 2013 թվականին Ռոզալին Սանչեսը վերադառնում է հեռուստատեսություն՝ նկարահանվելով Lifetime կատակերգական ալիքի «Դավադիր սպասուհիներ» սերիալում, որտեղ խաղում է սկսնակ երգչուհի Կարմեն Լունայի դերը։


== Անձնական կյանք ==
1998 թվականին Ռոզալին Սանչեսը ամուսնանում է դերասան Գերի Սթրետչի հետ, բայց 2001 թվականին զույգը բաժանվում է։ 2008 թվականին դերասանուհին ընտանիք է կազմում դերասան Էրիկ Վինթերի հետ։ 2012 թվականի հունվարի 4-ին նրանք ունենում են դուստր՝ Սիբիլա Ռոուզ։


== Ֆիլմագրություն ==


=== Ֆիլմեր ===


=== Հեռուստատեսություն ===


== Ծանոթագրություններ ==
Բրյանկա (գյուղ, Սևերո-Ենիսեյսկի շրջան)

Անվան այլ կիրառումների համար տե՛ս՝ Բրյանկա (այլ կիրառումներ)Բրյանկա (ռուս.՝ Брянка), գյուղ Ռուսաստանի Կրասնոյարսկի երկրամասի Սևերո-Ենիսեյսկի շրջանի կազմում։
Բնակչությունը 2010 թվականին գրանցված տվյալներով կազմում էր 651 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նեսո

Անվան այլ կիրառումների համար տե՛ս՝ Նեսո (այլ կիրառումներ)Նեսո  (իտալերեն՝ Nesso), կոմունա Իտալիայում, տեղակայված է Լոմբարդիա մարզի Կոմո գավառում։
Բնակչությունը կազմում է 1300 մարդ, խտությունը՝ 87 մարդ/կմ²։ Զբաղեցնում է 15 կմ² տարածք։ Փոստային ինդեքս՝ 22020։ Հեռախոսային կոդ՝ 031։


== Ժողովրդագրոթյուն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահմար։ 031 910106
Էլեկտրոնային հասցե։ comunenesso@libero.it
Գլխավոր կայք։ http://www.comune.nesso.co.it


== Արտաքին հղումներ ==
Բնակավայրի գլխավոր կայք (իտալ.)
ազգային ինստիտուտ(իտալ.)(չաշխատող հղում)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ուստիմ Կարմալյուկ

Ուստիմ Յակիմովիչ Կարմալյուկ (Կարմելյուկ, ուկրաիներեն՝ Усти́м Яки́мович Кармaлю́к (Кармeлю́к), փետրվարի 27 (մարտի 10), 1787, Կարմալյուկովո (գյուղ, Ժմերինկայի շրջան), Բարսկոյե ավագություն, Լետիչեվսկիյ, Պոդոլյան վոյեվոդություն, Մալոպոլյան պրովինցիա, Լեհական թագավորության թագ, Ռեչ Պոսպոլիտա - հոկտեմբերի 10 (22), 1835, Վոլոսկոե, Լետիչևսկի շրջան, Պոդոլսկի նահանգ, Ռուսական կայսրություն), Աջափնյա Ուկրաինայի Պոդոլսկի նահանգի գյուղացիական շարժման ղեկավար։
1813 թվականին կալվածատերերի դեմ Կարմալյուկի սկսած պայքարը գագաթնակետին է հասել 1832-1835 թվականներին։ Շարժմանը մասնակցել են շուրջ 20 հազար ճորտ գյուղացիներ, ինչպես նաև քաղաքային չքավորներ և փախստական զինվորներ։ Կարմալյուկը բազմիցս ձերբակալվել է, աքսորվել Սիբիր, սակայն փախչելով՝ վերսկսել պայքարը, որն ընդգրկել է ընդարձակ տերիտորիա և մեծ դեր խաղացել ճորտատիրական կարգերը խարխլելու գործում։ Սպանվել է դավաճանությամբ։
Լա Վեռն

Լա Վեռն (ֆր.՝ La Vergne), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սեն ժան դ՛Անժելի կանտոնի կազմի մեջ։ Հանդիսանում է Սեն Ժան դ՛Անժելի շրջանը։
Համայնքի INSEE կոդ՝ 17465։


== Բնակչություն ==
Համայնքի բնակչությունը 2010 թվականին կազմում էր 628 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Լա Վեռն (ֆր.)
Բրյուսել-Հալլե-Վիլվոորդե

Բրյուսել-Հալլե-Վիլվոորդե (կրճատ՝ Բ-Հ-Վ, BHV, հոլ.՝ Brussel-Halle-Vilvoorde, ֆր.՝ Bruxelles-Hal-Vilvorde), ընտրական շրջան Բելգիայի Թագավորությունում։ Այն ընդգրկում է երկրի մայրաքաղաք Բրյուսելը (պաշտոնապես՝ երկլեզու) և Ֆլանդրիա դաշնային սուբյեկտի Ֆլամանդական Բրաբանտ նահանգի Հալլե-Վիլվոորդե վարչական շրջանը։


== Պատմություն և հակամարտություններ ==
Ֆրանդրիայի (Ֆլանդերս) միակ պաշտոնական լեզուն նիդերլանդերենն (ֆլամանդերեն) է։ Ֆլամանդական քաղաքական կուսակցությունները Բ-Հ-Վ-ն դիտարկում են որպես իր տեսակի անախրոնիզմ, որովհետև այն թույլ է տալիս Բրյուսելի պերեֆիրեայի ֆրանսախոսներին (ֆրանկոֆոններին) ձայն տալ ֆրանսախոս քաղաքական կուսակցություններին ինչպես ինքնին Բրյուսելում, այնպես էլ նրա սահմաններից դուրս։
Ֆլանդրիայում ֆրանսախոս փոքրամասնության առկայությունը ֆլամանդական պաշտոնական կառավարությունը 1963 թվականից չի ճանաչում, չնայած, որ ֆրանկոֆոնները կազմում են զգալի, իսկ երբեմն ճնշող մեծամասնությունը մի շարք մերձքաղաքային մունիցիպալիտետների բնակչության կազմում։ Քվեարկելով սեփական կուսակցությունների՝ առաջին հերթին Ֆլանդրիայի ֆրանկոֆոնների միության օգտին, ֆրանսախոսները երբեմն կարողանում են ձևավորել ֆրանսախոս մունիցիպալիտետներ, որոնք էլ հետագայում, ի հեճուկս վարչությունում ֆրանսերենի օգտագործման արգելանքի, ընտրում են ֆրանսախոս բուրգոմիստերների։ Ֆլամանդացիները պահանջում են Բ-Հ-Վ լուծարումը, որը, նրանց կարծիքով, կօգնի Ֆլամանդական Բրաբանտին պահպանել Ֆլանդրիայի տարածքային և լեզվական ամբողջականությունը, և ֆրանսախոսների համար նիդերլանդերենին անցում կատարելու ազդակ կհանդիսանա։
Ֆրանսախոսների մեծամասնությունը համաձայն է Բ-Հ-Վ-ի լուծարմանը միայն այն դեպքում, եթե Բրյուսելի տարածքը մեծացվի ի հաշիվ 6 արտոնյալ-ֆրանսախոս մունիցիպալիտետների (որտեղ ֆրանսախոսները կազմում են բնակչության 60-85%-ը) միացման և/կամ Վալոնիայի հետ տարածքային կապի՝ այպես կոչված Բրյուսել-Վալոնիա միջանցքի ստեղծում։


== Լուծարում ==
2011 թվականի սեպտեմբերի 15-ին Բրյուսել-Հալլե-Վիլվոորդեն լուծարվել է։ Բրյուսելի պերեֆիրեայի 7 արտոնյալ-ֆրանսախոս համայնքները պահպանել են իրենց իրավունքները։ Երկրի անկման պարագայում դրանք փաստացի իրավունք են ստանում միանալու Բրյուսելին։
Միևնույն ժամանակ ստեղծվել են Բրյուսել քաղաքի (Բրյուսելի մայրաքաղաքային տարածաշրջանին համապատասխանող) և Հյուսիսային Բրաբանտ նահանգի (Հալլե-Վիլվոորդեի և Լյովենի շրջանները միավորող) առանձին ընտրական շրջաններ։ Այսպիսով, Ֆրանսիական համայնքի կուսակցությունները կորցրել են նիդերլանդախոս Հալլե-Վիլվոորդեի տարածքում ընտրություններին անմիջականորեն մասնակցելու հնարավորությունը։


== Տես նաև ==
Ֆրանկո-ֆլամանդական կոնֆլիկտը Բելգիայում
Քաղաքական ճգնաժամ Բելգիայում (2007-2011)


== Ծանոթագրություններ ==
(3497) Իննանեն

(3497) Իննանեն (անգլ.՝ Innanen), աստերոիդ աստերոիդների հիմնական գոտում։ Հայտնաբերվել է 1941 թվականի ապրիլի 19-ին Լիյսի Օտերմայի կողմից Տուրկուում։
Միջին հեռավորությունը Արեգակից կազմում է 2,687785 ա. մ., առավելագույնը մոտենում է 2,2797 ա. մ. հեռավորության վրա և հեռանում 3,0958 ա. մ.։ Արեգակի շուրջ մեկ ամբողջական պտույտ է կատարում 1609,5 երկրային օրվա ընթացքում, իր ուղեծրով շարժվելով միջինում 0,223672 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,32° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3497) Իննանեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալեքսանդրեսծղարո

Ալեքսանդրեցկարո  (վրաց.՝ ალექსანდრესწყარო), գյուղ Վրաստանում։ Գտնվում է Շիդա Քարթլի երկրամասի Խաշուրի մունիցիպալիտետում։ Բարձրությունը ծովի մակարդակից կազմում է 800 մետր։ Բնակչությունը՝ 0 մարդ (ըստ 2014 թվականի տվյալների)։ Հեռախոսային կոդ՝ +995:


== Տես նաև ==
Խաշուրի մունիցիպալիտետ
Շիդա Քարթլի


== Ծանոթագրություններ ==
Հելլենիզմը Արևելքում

Հելլենիզմը Արևելքում, Ալեքսանդր Մակեդոնացու նվաճումների արդյունքում Արևմուտքի և Արևելքի սոցիալ-տնտեսական նույնատիպ, բայց առանձնահատուկ, ինքնուրույն գծեր ունեցող հարաբերությունների միաձուլումից և դրանց սինթեզից Արևելքում առաջացած ստրկատիրության նոր և ավելի բարձր աստիճանը, որը հայտնի է հելլենիզմ անվամբ։


== Պատմություն ==
Ալեքսանդր Մակեդոնացու նվաճումները և հելլենիստական պետությունների առաջացումը մեծապես նպաստում են Արևելքի երկրների տնտեսական, քաղաքական և մշակութային զարգացմանը։
Հունա- մակեդոնական տիրապետության ժամանակ մեծ թվով գաղթականներ, զինվորներ, առևտրականներ ու արհեստավորներ են գալիս Արևելք։ Սրանք Արևելք են բերում իրենց ավելի կատարելագործծված արտադրության  գործիքները, արտադրական կենսափորձը, բարձր մշակույթը, լեզուն, սովորույթները, պետական
-վարչական ձևերը և այլն։


== Գաղթականները Արևելքում ==
Հույն գաղթականները Արևելքում հիմնում են հելլենիստական տիպի ինքնավար, բայց թագավորական իշխանությանը ենթարկվող մեծ թվով քաղաքներ ու գաղթավայրեր, որոնք դառնում են արհեստագործության և առևտրի կենտրոններ։
Արևելքի քաղաքներից շատերը վերածվում են հելլենիստական տիպի ինքնավար քաղաքների։
Արևելքում պետական, տաճարային և տնական ստրկության կողքին զարգանում է մասնավոր անտիկ ստրկատիրությունը և ստրկական աշխատանքը մեծ չափերով կիրառվում է արտադրության բոլոր ճյուղերում։ Արևելքի հելլենիստական երկրներում հնուց գոյություն ունեցող հողի պետական սեփականության պահպանմամբ հանդերձ՝ առաջանում և զարգանում է հողի մասնավոր սեփականությունը:Գյուղական համայնքների կողքին հանդես են գալիս մասնավոր սեփականատիրական տնտեսություններ։


== Փոփոխություններ տնտեսության մեջ ==
Մթերքների հանդեպ ունեցած զգալի պահանջների հետևանքով վերելք են ապրում երկրագործությունն ու անասնապահությունը։ Հելլենիստական քաղաքներում բարձր զարգացման աստիճանի են հասնում մետաղամշակությունը, մանածագործությունը, կավագործությունը, ապակեգործությունը, արհեստագործության մյուս ճյուղերը։ Զարգանում են նաև առևտուրն ու դրամական շրջանառությունը։ Հելլենիզմի դարաշրջանում առևտուրը ստանում է միջազգային բնույթ։ Արևելքի հելլենիստական երկրների տնտեսական կյանքի այս աննախընթաց զարգացումը իր ոյորտի մեջ է առնում նաև հարևան երկրներին, որոնք չէին նվաճվել Ալեքսանդր Մակեդոնացու կամ նրա հետնորդների կողմից։


== Հելլենիզմի դրական և բացասական դրսևորումներ ==
Չի կարելի գերագնահատել հելլենիստական քաղաքների, տնտեսության ու առևտրի զարգացման դերն ու նշանակությունը։ Ինչպես ստրկատիրական բոլոր հասարակությունների, նույնպես և հելլենիզմի՝ որպես անտիկ հասարակության զարգացման նոր աստիճանի համար խիստ բնորոշ էին արտադրության բազայի նեղությունը, ստրկական աշխատանքի արտադրողականության սահմանափակությունը, արտադրության համեմատաբար ցածր մակարդակը։ Հելլենիզմը առաջադիմական մի խոշոր քայլ էր միայն Արևելքում գոյություն ունեցող նախորդ սոցիալ-տնտեսական հարաբերությունների, տնտեսական կյանքի դանդաղաշարժության նկատմամբ։ Հելլենիզմը ոչ միայն չի կարողանում լրիվ քայքայել Արևելքի հետամնացության ու դանդաղաշարժության հիմքը հանդիսացող գյուղական համայնքը, այլև ընդօրինակում  և պահպանում է գյուղական համայնքի շահագործման՝ Արևելքում գոյություն ունեցող ձևը։ Հելլենիստական պետությունները Արևելքում ընդօրինակում են կառավարման բռնապետական ձևը՝ որոշ փոփոխություններով, հողի պետական սեփականության իրավունքը, վարչական բաժանման ու կառավարման համակարգը։


== Ծանոթագրություններ ==
Ջորջ Մարթին

Սըր Ջորջ Հենրի Մարթին (անգլ.՝ George Henry Martin; 1926 հունվարի 3, Լոնդոն, Մեծ Բրիտանիա - 2016 մարտի 8, Սուինդոն, Մեծ Բրիտանիա), բրիտանական երաժշտական պրոդյուսեր, գործիքավորող և երգահան, առավել հայտնի The Beatles խմբի հետ իր աշխատանքով (նրան երբեմն անվանում են «հինգերորդ բիթլ». նա է խմբի գրեթե բոլոր ալբոմների պրոդյուսերը՝ "Please, please me", "Revolver", "Sgt Pepper's Lonely Hearts Band", "Abbey Road", և այլն)։ Մարթինը թողարկել է Մեծ Բրիտանիայի 30 #մեկ հիթեր և ԱՄՆ 23 #մեկ հիթեր։ Արժանացել է 6 Գրեմմիի։ 1999 թ. Մարթինի անունը տեղ գտավ Ռոք-ն-ռոլլի փառքի սրահում։


== Կենսագրություն ==
Երբ Մարթինը վեց տարեկան էր, նրա ընտանիքը ձեռք բերեց դաշնամուր, այսպիսով խթանելով երեխայի հետաքրքրությունը երաժշտության հանդեպ։ Ութ տարեկանում Մարթինը համոզեց իր ծնողներին՝ Հենրի և Բերթա Բեատրիսին, որ իրեն ուղարկեն դաշնամուրի դասերի, բայց գնաց ընդամենը ութ դասի, քանի որ անհամաձայնություն ծագեց նրա մոր և ուսուցչի միջև։ Սովորել է մի քանի դպրոցներում։
1943 թ.-ին, երբ Մարթինը տասնյոթ տարեկան էր, նա միանում է Թագավորական նավատորմի Օդային ուժերին՝ որպես ենթասպա և թողնում է ծառայությունը 1947 թ.՝ պատերազմի ավարտից հետո։
1947-1950 թթ. Մարթինը սովորել է Գիլդհոլլի երաժշտության և դրամայի դպրոցում՝ դաշնամուրի և հոբոյի դասարանում։ Դրանից հետո աշխատել է BBC-ի եվրոպական դասական երաժշտության բաժնում, 1950 թվականին տեղափոխվել է EMI: Նրա գործունեությունը տևել է վեց տասնամյակից ավելի. նա աշխատել է երաժշտության, կինոյի, հեռուստատեսության և համերգային ոլորտներում։
Նա աշխատել է The Beatles խմբի անդամների հետագա պրոեկտներում, Մահավիշնուի, Սելին Դիոնի, Ջեֆֆ Բեկի հետ։ Բրիտանական կայսրության օրդենի կոմանդոր։
Բիթլզի "Sgt. Pepper"ալբոմը  1967 թ. երկու Գրեմմի մրցանակի արժանացավ, հետագայում Մարթինը երկու անգամ նաև արժանացավ BRIT Awards մրցանակին։ Նրա վերջին աշխատանքներից է Բիթլզի Love ալբոմը (որդու՝ Ջայլզի հետ), որի համար 2008 թ. նա կրկին Grammy ստացավ։
Մարթինի մահից հետո 2016 թ. Փոլ Մաքքարթնին գրեց, որ "եթե ինչ-որ մեկն արժանի է հինգերորդ բիթլի կոչմանը, դա Ջորջն է": Ըստ Ալան Պարսոնսի՝ "Նա իրավամբ վաստակեց հինգերորդ բիթլի կոչումը":


== Սկավառակագրություն ==
Off the Beatle Track (1964 Parlophone PCS 3057)
A Hard Day's Night: Instrumental Versions of the Motion Picture Score (1965 թ. 19 փետրվարի, United Artists)
George Martin Scores Instrumental Versions of the Hits (1965)
Help! (1965 Columbia TWO 102)
..and I Love Her (1966 Columbia TWO 141)
George Martin Instrumentally Salutes The Beatle Girls (1966)
British Maid (1968 United Artists SULP 1196, ԱՄՆ-ում թողարկվել է London by George անվամբ)
Yellow Submarine (կողմ առաջին։ The Beatles, կողմ երկրորդ։ The George Martin Orchestra, 1969)
By George! (1970 Sunset SLS 50182, reissue of British Maid)
Live and Let Die (Փոլ Մաքքարթնիի երգի պրոդյուսեր, երաժշտության հեղինակ, 1973)
Beatles to Bond and Bach (1978)
In My Life (1998)
Produced by George Martin (2001)
The Family Way (2003)


== Ծանոթագրություններ ==


== Արտաքին հղումներ ==
Կենսագրություն
Սըր Ջորջ Մարթին
Մահացել է «Բիթլզ»-ի գործիքավորողը, Ազատություն ռադիոկայան
Հեռուստատեսությունն Ադրբեջանում

Ադրբեջանում հեռուստատեսությունը հայտնվել է 1956 թվականին։


== Հիմնական հեռուստաալիքներ ==
TRT թուրքական հեռուստաընկերությունը վերահեռարձակվում է Բաքվում և մերձակա շրջաններում։


== Մարզային հեռուստաալիքներ ==
Alternativ TV - Գանձակ
Kəpəz - Գանձակ
Aygün TV - Զաքաթալա
Cənub TV - Լենկորան
Dünya TV - Սումգայիթ
Xəyal TV - Ղուբա
Qütb TV - Ղուբա
Mingəçevir TV -Մինգեչաուր
Simurq TV - Տավուշ
Kanal-S - Շաքի
ELTV - Եվլախ
RTV - Խաչմաս
Naxçıvan - Նախիջևան
Kanal 35 - Նախիջևան


== Հեռարձակումը դադարեցրած հեռուստաալիքներ ==
Bakı TV
BMTİ
Sara TV
ABA Televiziyası
AzTV 2
Lənkəran Televiziyası (LTV)
ANS TV
ATV International
Lider TV


== Նախկինում Բաքվում հեռարձակվող արտասահմանյան հեռուստաալիքներ ==
FOX (Թուրքիա)
NTV (Թուրքիա)
Show TV (Թուրքիա)
Kanal D (Թուրքիա)
ՆՏՎ (Ռուսաստան)
Первый канал (Ռուսաստան)
РТР Планета (Ռուսաստան)


== Ծանոթագրություններ ==
Սեն Ժերմեն դյու Պեր

Սեն Ժերմեն դյու Պեր (ֆր.՝ Saint-Germain-du-Pert), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 159 մարդ, բնակչության խտությունը` 26.37 մարդ/կմ²։ Բնակավայրը զբաղեցնում է 6.03 կմ² տարածք։


== Աշխարհագրություն ==
Գտնվում է Փարիզ քաղաքից 260 կմ արևմուտք, Կան քաղաքից` 55 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 124 աշխատունակ (15-64 տարեկան)  բնակիչ, որոնցից ակտիվ էին 89-ը, իսկ ոչ ակտիվները` 35։ Ակտիվության ցուցանիշը կազմում է 71,8 %։ 89 աշխատունակ մարդկանցից աշխատել է 79 անձ (41 տղամարդ և 38 կին)։ Գործազուրկ են եղել 10 անձ (5 տղամարդ և 5 կին)։ 35 անաշխատունակներից 11-ը եղել են աշակերտներ կամ ուսանողներ, 13-ը` թոշակառուներ, իսկ 11-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կյուրել (Վերին Պրովանսի Ալպեր)

Կյուրել (ֆր.՝ Curel, օքս.՝ Curèu), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Նուայե սյուր Ժաբրոն կանտոնի կազմի մեջ։ Համայնքի շրջանը՝ Ֆորկալկե։
Համայնքի INSEE կոդ՝ 04067։


== Բնակչություն ==
Համայնքի բնակչությունը 2008 թվականին կազմում էր 51 մարդ։


== Տնտեսություն ==
2007 թվականի տվյալներով 37 աշխատունակ տարիքի մարդկանցից (15-64 տարեկան) 25-ը տնտեսապես ակտիվ էին, 12-ը անգործ (ակտիվության ցուցանիշը 67,6 %, 1999 թվականին եղել է՝ 75,0 %)։ 25 աշխատունակ բնակիչներից 22-ը աշխատում էին (8 տղամարդ և 14 կին), անաշխատանք էին 3-ը (1 տղամարդ և 2 կին)։ 12 անգործ մարդկանցից 4-ը աշակերտներ կամ ուսանողներ են, 3-ը թոշակառու, 5-ը չէին աշխատում այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Կյուրել» (ֆրանսերեն)։ Արխիվացված օրիգինալից 2012-10-03-ին։ Վերցված է 2012-8-18 
«Կյուրել» (ֆրանսերեն)։ cassini.ehess.fr։ Արխիվացված օրիգինալից 2013-01-22-ին։ Վերցված է 2013-01-12
Պերկովցի

Պերկովցի (ուկրաիներեն՝ Перківці), գյուղ Ուկրաինայի Չեռնովցիի մարզի Կելմենցիի շրջանում։
2001 թվականի տվյալներով Պերկովցի գյուղում բնակվում էր 1 399 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հոկեյի ազգային լիգա (NHL)

Հոկեյի ազգային լիգա (անգլ.` National Hokey League, կրճատ` NHL, ֆրանս.` Ligue nationale de hockey), տափօղակով հոկեյի բարձրագույն առաջնություն, Հյուսիսային Ամերիկայի գլխավոր սպորտային կազմակերպություններից մեկը։ NHL-ում առկա են 30 ակումբներ, ընդ որում` 23-ը Միացյալ Նահանգներից, իսկ 7-ը՝ Կանադայից։ Սթենլիի գավաթը, որը Հյուսիսային Ամերիկայի ամենահին սպորտային տիտղոսն է, ամեն տարի շնորհվում է փլեյ-օֆֆի գերեզրափակչում հաղթանակած թիմին։
Լիգան հիմնադրվել է Մոնրեալում 1917 թ.-ին՝ Առաջին աշխարհամարտի ժամանակ, երբ փակվում է 1909-ին ձևավորված Հոկեյի ազգային ասոցացիան (National Hockey Association, NHA)։ Սկզբնապես լիգայում հանդես էին գալիս չորս թիմ, որոնք բոլորն էլ տեղակայված էին Կանադայի քաղաքներում։ «Ազգային» բառը լիգայի անվանման մեջ մատնանշել է Կանադան, սակայն կորցրել է նշանակությունը, երբ 1924 թվականին լիգայի կազմում սկսում է ելույթ ունենալ առաջին ամերիկյան թիմը՝ «Բոստոն Բրուինսը»։
NHL-ում հանդես են գալիս հոկեյիստներ աշխարհի 20 երկրներից։ Չնայած անցած չորս տասնամյակներում կանադացիները լիգայում կազմել են կշռող մեծամասնություն, սակայն ամերիկացիների և եվրոպացիների թիվը նույնպես հաստատուն կերպով աճում է 1967 թվականից ի վեր, երբ ակումբների թիմը 6-ից դառնում է 30։


== Ակումբներ ==


== Ծանոթագրություններ ==


== Արտաքին հղումներ ==
Պաշտոնական կայք
Հոկեյի ազգային լիգայի խաղացողների ասոցիացիա
NHL-ի պաշտոնակատարների ասոցիացիայի վեբկայքը
Դարբենք (առվակ)

Դարբենք, առվակ Ճորոխի ավազանում, Օլթիի աջակողմյան վտակը։ Անցնում է համանուն գյուղով։


== Ծանոթագրություններ ==
Նորաբանություն

Նորաբանություն, լայն առումով՝ լեզվի մեջ երևան եկած և դեռ քաղաքացիության իրավունք չստացած նոր բառեր, իմաստներ, դարձվածքային միավորներ, ինչպես նաև ոճական ու քերականական իրողություններ, նեղ առումով՝ լեզվի յուրաքանչյուր էվոլյուցիոն փուլում գործածվող այն բոլոր նոր բառերը, որ կազմվում են նոր հասկացություն արտահայտելու կամ նոր առարկա, երևույթ, հատկանիշ ևն նշանակելու համար։ 
Նորաբանությունների մեջ առնում են նաև նորագույն փոխառությունները։ Տարբերակում են՝ բառային նորաբանություններ, որոնք իրենց հնչյունական կազմով և իմաստով բոլորովին նոր բառեր են և առաջին անգամ են գործածվում լեզվում, իմաստային նորաբանություններ, որոնք լեզվում արդեն եղած բառերն են՝ նոր իմաստներով։ Նոր բառը լեզվում լայն տարածում ստանալուց հետո դադարում է նորաբանություն լինելուց։ 
Առանձնանում են հեղինակային նորաբանությունները կամ դիպվածային բառերը, որոնք կազմվում են առանձին հեղինակների կողմից կամ զանազան առիթներով և լեզվում տարածում չեն գտնում՝ որսասար (Հովհաննես Թումանյան), մասիսվել, արարատվել (Հովհաննես Շիրազ), լեզվամտածողություն (Գուրգեն Մահարի) և այլն։
Կույդուզի

Կույդուզի (ռուս.՝ Куйдузи), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2011 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
1827

1827 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1827 թվականն է, 
XIX դարի 27-րդ տարին։


== Դեպքեր ==
Օգոստոս 17 - Օշականի ճակատամարտը
Օգոստոս 17 - Երևանի բերդի գրավում


== Ծնունդներ ==
Դեկտեմբերի 4 - Գարեգին Զաբհանալյան, գրականության պատմաբան, մատենագետ, թարգմանիչ


== Մահեր ==
Մարտի 5 - Պիեռ Սիմոն Լապլաս, ֆրանսիացի ֆիզիկոս, մաթեմատիկոս, աստղագետ Լապլասը ստեղծել է հավանականությունների տեսությունը։ (ծն. 1749)
Մարտ 26 - Լուդվիգ վան Բեթհովեն, գերմանացի կոմպոզիտոր (ծ. 1770)